|  |  |
| --- | --- |
|  |  |
|  |
| **KAUNO MIESTO SAVIVALDYBĖS TARYBA** |
| **SPRENDIMAS** |
| **DĖL KAUNO VINCO BACEVIČIAUS PRADINĖS MOKYKLOS REORGANIZAVIMO** |
| 2016 m. kovo 15 d. Nr. T-116 |
| Kaunas |

Vadovaudamasi Lietuvos Respublikos civilinio kodekso 2.96 straipsniu, 2.97 straipsnio 3 dalimi, 2.99, 2.101 ir 2.103 straipsniais, Lietuvos Respublikos darbo kodekso 120, 129 ir 130 straipsniais, Lietuvos Respublikos biudžetinių įstaigų įstatymo 14 straipsniu, Lietuvos Respublikos švietimo įstatymo 44 straipsniu, Lietuvos Respublikos vietos savivaldos įstatymo 16 straipsnio 2 dalies 21 punktu, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, atsižvelgdama į Kauno miesto savivaldybės bendrojo ugdymo mokyklų tinklo pertvarkos 2016–2020 metų bendrąjį planą, patvirtintą Kauno miesto savivaldybės tarybos 2016 m. vasario 23 d. sprendimu Nr. T-81 „Dėl Kauno miesto savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“, Kauno miesto savivaldybės taryba n u s p r e n d ž i a:

1. Sutikti, kad Kauno miesto savivaldybės biudžetinė įstaiga Kauno Vinco Bacevičiaus pradinė mokykla (kodas 191829531) būtų reorganizuota iki 2016 m. rugpjūčio 31 d., prijungiant ją prie biudžetinės įstaigos Kauno Žaliakalnio progimnazijos (kodas 190135970).

2. Nustatyti, kad:

2.1. reorganizavimo būdas – Kauno Vinco Bacevičiaus pradinė mokykla prijungiama prie Kauno Žaliakalnio progimnazijos;

2.2. reorganizavimo tikslas – racionalesnis ir efektyvesnis turimų išteklių panaudojimas;

2.3. reorganizuojama biudžetinė įstaiga – Kauno Vinco Bacevičiaus pradinė mokykla;

2.4. reorganizavime dalyvaujanti biudžetinė įstaiga – Kauno Žaliakalnio progimnazija;

2.5. po reorganizavimo veiksianti biudžetinė įstaiga – Kauno Žaliakalnio progimnazija;

2.6. funkcijos, kurias atliks po reorganizavimo veiksianti biudžetinė įstaiga – Kauno Žaliakalnio progimnazija, – organizuos darbą pagal su įstaigos savininku suderintas ugdymo programas, nustatyta tvarka suderintą ugdymo planą, formuos ugdymo turinį, siekdama užtikrinti ugdymo plano įgyvendinimą, atliks kitas teisės aktuose nustatytas funkcijas;

2.7. po reorganizavimo veiksiančios biudžetinės įstaigos – Kauno Žaliakalnio progimnazijos – savininko teises ir pareigas įgyvendinanti institucija – Kauno miesto savivaldybės taryba.

3. Pavesti Kauno Vinco Bacevičiaus pradinės mokyklos ir Kauno Žaliakalnio progimnazijos direktoriams teisės aktų nustatyta tvarka:

3.1. parengti Kauno Vinco Bacevičiaus pradinės mokyklos reorganizavimo sąlygų aprašą;

3.2. iki 2016 m. kovo 18 d. viešai paskelbti apie 3.1 papunktyje nurodyto reorganizavimo sąlygų aprašo parengimą;

3.3. ne vėliau kaip pirmą 3.1 papunktyje nurodyto reorganizavimo sąlygų aprašo viešo paskelbimo dieną pateikti šį reorganizavimo sąlygų aprašą Juridinių asmenų registrui;

3.4. iki 2016 m. kovo 18 d. pranešti raštu apie 3.1 papunktyje nurodyto reorganizavimo sąlygų aprašo parengimą Kauno Vinco Bacevičiaus pradinės mokyklos kreditoriams ir įspėti teisės aktų nustatyta tvarka ir terminais Kauno Vinco Bacevičiaus pradinės mokyklos ir Kauno Žaliakalnio progimnazijos darbuotojus apie numatomus darbovietės struktūrinius pertvarkymus, darbo sąlygų pakeitimą ir atleidimą iš darbo.

4. Pavesti Kauno miesto savivaldybės administracijos Švietimo skyriaus vedėjui Virginijui Mažeikai:

4.1. teisės aktų nustatyta tvarka praėjus daugiau kaip 30 dienų nuo viešo paskelbimo dienos ir pranešimo raštu Kauno Vinco Bacevičiaus pradinės mokyklos kreditoriams apie reorganizavimo sąlygų aprašo parengimą pateikti reorganizavimo sąlygų aprašą ir po reorganizavimo veiksiančios Kauno Žaliakalnio progimnazijos nuostatus tvirtinti Kauno miesto savivaldybės tarybai;

4.2. teisės aktų nustatyta tvarka ir terminais įspėti Kauno Vinco Bacevičiaus pradinės mokyklos ir Kauno Žaliakalnio progimnazijos direktorius apie numatomus darbovietės struktūrinius pertvarkymus, darbo sąlygų pakeitimą ir atleidimą iš darbo.

5. Šis sprendimas gali būti skundžiamas Lietuvos Respublikos administracinių bylų teisenos įstatymo ar Lietuvos Respublikos civilinio proceso kodekso nustatyta tvarka.

|  |  |  |
| --- | --- | --- |
| Savivaldybės meras |  | Visvaldas Matijošaitis |